als_Latn dik_Latn sag_Latn
Home » Ekskluzive »
Jacobson: Shpendi e Mimoza u shkolluan në Amerikë
Ambasadorja e Shteteve të Bashkuara në Kosovë, Tracy Jacobson përmes rrjetit social Twitter ka uruar fituesin e Prishtinës, Shpend Ahmeti dhe të Gjakovës, Mimoza Kusari-Lila, duke thënë se që të dy janë shkolluar në SHBA.
“Dy nga kryetarët e ri të komunave në Kosovë, Mimoza Kusari dhe Shpend Ahmeti janë të diplomuar tek Ron Brown në SHBA në programin master”, ka shkruar ambasadorja në Twitter para pak çastesh.
Ambasadorja amerikane në Prishtinë, po ashtu ka uruar Kusarin-Lila, si kryetaren femër që do të udhëheq një komunë.
“Urim special për kryetaren e parë femër në Kosovë, Mimoza Kusari. E di që ajo është shumë bashkëpunëtore e mirë, lider llogaridhënëse. Urime më të mira për kryetarët e zgjedhur, me shpresën që ata të jenë llogaridhënës para zgjedhësve. Komunat nuk i takojnë partive, por qytetarëve”.
Ambasadorja po ashtu ka uruar popullin e Kosovës për zgjedhje demokratike.
eng_Latn als_Latn als_Latn als_Latn als_Latn als_Latn als_Latn